Gullpalmen røk for Trier
Det samfunnskritiske dramaet stakk av med den gjeveste prisen. Norske Joachim Troer vant ingenting under avslutningsseremonien i Cannes i søndag kveld. I tillegg til Gullpalmen ble følgende priser delt ut: Den taiwanske regissøren Hou Hsiao-hsien vant juryprisen for beste regi med «The Assasin». Libanesiske Ely Dagher og hans «Waves 98» vant juryprisen for beste kortfilm. Amerikanske Rooney Mara vant for beste kvinnelige skuespiller for rollen i filmen «Carol» - men må dele prisen med franske Emmanuelle Bercot i filmen «Mon roi». Det er ikke så vanlig at juryen splitter priser på denne måten. Juryprisen for beste mannlige skuespiller gikk til franske Vincent Lindon for rollen i «The Measure of Man». Meksikanske Michel Franco vant for beste filmmanus - med «Chronic». Den store juryprisen gikk til ungarske «Son of Saul», regissert av Laszlo Nemes, mens «The Lobster», regissert av Yorgos Lanthimos, vant juryen tredjepris. Gullpalmen, eller Palme d'Or, som den heter på fransk, er den mest prestisjefylte prisen som deles ut under Filmfestivalen i Cannes . Den ble delt ut første gang i 1955. Utmerkelsen er en av filmindustriens mest anerkjente priser. I år kjempet 19 filmer om trofeet. Juryen har bestått av Coen-brødrene, i førersetet, samt en rekke andre skuespillere og filmskapere i toppsjiktet. Det er første gang på 36 år en norsk film er med i hovedkonkurransen i Filmfestivalen i Cannes. Norske Joachim triers «Louder Than Bombs» ble vist i hovedkonkurransen under verdens viktigste filmfestival 17. mai, og flere utenlandske filmjournalister skrøt uhemmet av filmen og den norske regissøren etter premieren. Andre var mer lunkne - se ros og ris her . Filmbibelen Variety skrev: «På en merkelig måte klarer «Louder Than Bombs» å være voldsomt åpenbar og imponerende subtil i samme åndedrag.» Trier har ikke vært særlig opptatt av konkurranseaspektet. Da VG snakket med ham tidlig under festivalen, uttalte han : – Jeg er gammel skater, og vant NM et par ganger: Jeg følte det var andre skatere som var vel så gode, om ikke bedre enn meg. Men kanskje jeg fikk det til akkurat der og da. Egentlig var det ikke mulig å si hvem som var best! Vi får bruke det som en metafor. Vi er her for å feire variasjonene i film. Prinsipielt tror jeg egentlig ikke noe på det der å konkurrere i kunst egentlig. Men de skaper en konkurranse nettopp for å rette et fokus, å gi et klapp på skulderen.Filmen, med Jesse Eisenberg, Gabriel Byrne, Isabelle Huppert, Devin Druid, Amy Ryan, David Strathairn, Rachel Brosnahan på rollelisten, handler om en familie på tre som tre år etter at moren dør i en bilulykke, må bearbeide det som egentlig skjedde. Viktige stikkord er samhold og løsrivelse. VG meldte tidligere søndag at det amerikansk distribusjonsselskapet The Orchard trolig kjøper rettighetene til «Louder Than Bombs». VGs anmelder ga filmen terningkast 4 . Les også:Sexpartner-forvirring på Trier-pressekonferanse
Den gjeve Gullpalmen gikk i stedet til den franske filmen «Dheepan», regissert av Jacques Audiard.